open-index/open-wikipedia-markdown huggingface dataset:
יוליוש קוסאק

**יוליוש פורטונאט קוסאק** (בפולנית: **Juliusz Kossak**; 15 בדצמבר 1824 – 3 בפברואר 1899) היה צייר היסטורי ומאייר מאסטר שהתמחה בסצנות קרב, דיוקנאות צבאיים וסוסים. הוא היה אב של משפחה אמנותית המשתרעת על פני ארבעה דורות, אביו של הצייר וייצ'יך קוסאק וסבו של הצייר יז'י קוסאק.

## ביוגרפיה
יוליוש קוסאק גדל בלבוב במהלך חלוקת פולין. הוא קיבל תואר במשפטים באוניברסיטת לבוב בעידוד אמו. במקביל למד ציור אצל יאן מסקובסקי ופיוטר מיכאלובסקי. החל משנת 1844 עבד קוסאק במשימות למען האצולה המקומית במולופולסקה, בפודוליה ובוולין.

הוא התחתן עם זופיה גלצ'ינסקה בשנת 1855 ויחד הם עזבו לפריז שם שהו חמש שנים. בניו נולדו שם, האחים התאומים: וויצ'יץ' וטדאוש (בערב ראש השנה 1856–1857) וסטפן הצעיר בשנת 1858. המשפחה הגיעה לוורשה בשנת 1860 שם קוסאק השיג תפקיד כמאייר הראשי והחרט של המגזין "טיגודניק אילוסטובאני". 

הם עברו למינכן למשך שנה, שם צייר קוסאק את אחד מציוריו המפורסמים ביותר, הקתדרלה המינדולית. ובשנת 1868 התיישבו בקרקוב עם חמישה ילדים. קוסאק קנה שם אחוזה קטנה, המכונה קוסאקובקה, המפורסמת בסלון אמנותי וספרותי שהשתתפו בו : אדם אסניק, הנריק סנקייביץ', סטניסלב ויטקביץ', יוזף צ'למונסקי ורבים אחרים. יוליוש קוסאק חי שם ועבד שם עד סוף ימיו. בשנת 1880 הוענק לו צלב מסדר הכבוד על ידי הקיסר פרנץ יוזף מאוסטריה - הונגריה על הישגי חייו כאמן.

יוזף שרמנטובסקי היה בין תלמידיו.

## קריירה
קוסאק הציג את עבודותיו על אדמת פולין ומחוצה לה מאז 1854. המדיום המועדף עליו היה צבעי מים, בפורמטים קטנים וגדולים יותר. הוא היה מבשרו של בית ספר פולני לציור זירת קרבות, כאשר הנושא העיקרי שלו נסב סביב מה שהדאיג מאוד את הפולנים המתנגדים לכיבוש הצבאי במדינתם. הוא היה מחברם של למעלה מתריסר ציורים פנורמיים המתארים פרשים פולניים בקרב ופעולות צבאיות נגד פולשים זרים.

קוסאק הפיק גם סדרת פורטרטים בשמן עבור משפחות אצולה פולניות, כולל פרדרו, גניובוש, טישקביץ', שבט ליפסקי ומורסטין.

הסצנות הכפריות והפסטורליות שלו כללו ירידי סוסים, חתונות כפריות, טיולי צייד בחורף, סצנות מיתולוגיות ואורוות סוסים.

הוא גם הפיק סדרת איורים של ספרות אפית פולנית כמו "פאן תדיאוש" מאת אדם מינקביץ', רומנים של הנריק סנקייביץ' ואחרים.

הוא עיצב מדליות כבוד שונות.

## גלריה


File:Juliusz Kossak - Lisowczycy.jpg
File:Juliusz Kossak - Portret syna generała Hauke 1859.jpg
File:Attack of Krakusi on Russians in Proszowice 1846.jpg
File:Bitwa pod Parkanami.jpg
File:Bitwa pod Ignacewem.jpg
File:General Staff of Polish Army during November Uprising.JPG
File:Berek joselewicz.jpg
File:Juliusz Kossak - Józef Antoni Poniatowski.jpg


## קישורים חיצוניים

* 

## הערות שוליים

קטגוריה:ציירים פולנים
קטגוריה:אמני מלחמה
קטגוריה:בוגרי אוניברסיטת לבוב
קטגוריה:חברי מסדר פרנץ יוזף
קטגוריה:ילידי 1824
קטגוריה:נפטרים ב-1899
אנג'לו דומנגיני

**אנג'לו דומנגיני** (באיטלקית: **Angelo Domenghini**; 25 באוגוסט 1941) הוא כדורגלן ומאמן עבר איטלקי, ששיחק בעמדת החלוץ, בדרך כלל ככנף ימני ולפעמים כחלוץ מרכזי. הוא השתתף עם נבחרת איטליה ביורו 1968 ובמונדיאל 1970.

## ביוגרפיה

[מרכז|ממוזער|250px|דומנגיני (עומד, שלישי משמאל) עם [קליארי (כדורגל)|קליארי בסן סירו בעונת 1969/70]]

דומנגיני נולד בלאליו, ברגמו שבאיטליה. הוא התחיל את הקריירה בשנת 1960 עם אטאלנטה וזכה עימה בגביע האיטלקי בעונת 1962/63, כשהוא מסיים כמלך שערי הטורניר עם 5 שערים כולל שלושער בגמר נגד טורינו. לאחר מכן עבר לאינטר מילאנו והיה חבר בסגל "גרנדה אינטר" המצליח שזכה ב-2 תוארי אליפות וגביע בין-יבשתיים, ובגביע אירופה לאלופות בעונת 1964/65. דומנגיני ערך במדיה 164 הופעות בהן כבש 54 שערים.

בעונת 1969/70 עבר לקליארי ויחד עם לואיג'י ריבה וסרחיו "בובו" גורי בהתקפה זכה עימה באליפות באותה עונה. לקראת סוף הקריירה שיחק גם במועדונים רומא, הלאס ורונה, פוג'ה, אולביה וטרנטו לפני שפרש מכדורגל בשנת 1979.

במדי נבחרת איטליה דומנגיני היה שותף לזכייתה ביורו 1968 שנערך על אדמתה. במשחק הגמר הראשון כבש את שער השוויון במשחק נגד יוגוסלביה מבעיטה חופשית בדקה ה-80'. היה זה לשער הראשון של הנבחרת במסגרת היורו ובמשחק השני הם ניצחו אותם 0–2. בסיום הטורניר נבחר להיות בנבחרת המצטיינת. שנתיים לאחר מכן דומנגיני לקח חלק בהגעתה למקום השני במונדיאל 1970. הוא כבש את שער הניצחון  ב-0–1 על שוודיה במשחק הראשון ומשם איטליה המשיכה עד לגמר בו נכנעה 4–1 לברזיל. דומנגיני בסך הכל ערך 33 הופעות במדים הלאומיים בהן כבש 7 שערים.

## תארים
;אטאלנטה
*הגביע האיטלקי: 1962/63
;אינטר מילאנו
*אליפות איטליה (2): 1964/65, 1965/66
*גביע אירופה לאלופות: 1964/65
*הגביע הבין-יבשתי (2): 1964, 1965
;קליארי
*אליפות איטליה: 1969/70
;נבחרת איטליה
*אליפות אירופה: 1968
*סגנית גביע העולם: 1970
;אישיים
*הנבחרת המצטיינת ביורו 1968
*מלך השערים בגביע האיטלקי: 1962/63

## קישורים חיצוניים

* 

קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלני מונדיאל 1970
קטגוריה:כדורגלני אטאלנטה
קטגוריה:כדורגלני אינטר מילאנו
קטגוריה:כדורגלני קליארי
קטגוריה:כדורגלני רומא
קטגוריה:כדורגלני הלאס ורונה
קטגוריה:איטלקים שנולדו ב-1941
ללא כוונת זדון

**ללא כוונת זדון** (באנגלית: **Absence of Malice**) הוא סרט דרמה אמריקאי משנת 1981 בבימויו של סידני פולאק, עם פול ניומן וסאלי פילד בתפקידים הראשיים.

העלילה עוסקת בקונפליקט במקצוע העיתונאות בין צורך הציבור לדעת והרצון לפרסם סקופים ובין פרסום ידיעות שיכולות להזיק לאנשים.

## תקציר העלילה
מייגן קרטר (סאלי פילד) היא עיתונאית ב"מיאמי סטנדרט" החוקרת את פרשה היעלמו של ג'ואי דיאז, ראש ועד עובדי הנמל במיאמי. היא נפגשת עם החוקר הפדרלי, אליוט רוזן (בוב בלבן) לשיחה והוא מניח על שולחן תיק חקירה ויוצא מהחדר. מייגן מעיינת בתיק ומסתבר לה שקיימת חקירה נגד מייקל גלאגר (פול ניומן) בעל מחסן גדול למשקאות חריפים בנמל שהיה בסכסוך עם דיאז. היא מפרסמת זאת בעיתון.

גלאגר מבקר בעיתון ודורש ממייגן לגלות את מקור המידע שלה אך היא מסרבת. לגלאגר אין אליבי מספק לתאריך היעלמותו של דיאז. הוא לוקח אותה לשייט ביאכטה שלו אך היא לא מגלה לו.

תרזה פארון (מלינדה דילון) היא ידידה של גלאגר. היא עובדת כמזכירה בבית ספר קתולי ונפגשת עם מייגן. היא אומרת לה שגלאגר היה אתה באותו זמן שלושה ימים בקליניקה רפואית שם עברה הפלה מלאכותית אבל מבקשת ממנה שלא לפרסם זאת כי זה יהרוס את קשריה עם משפחתה הקתולית האדוקה ויביא לפיטוריה. מייגן לא עומדת בפיתוי ומפרסמת זאת כדי לעזור לגלאגר אבל לא חוזה את התוצאה. תרזה מתאבדת על ידי חיתוך ורידי ידיה.

מייגן אכולת רגשות אשמה מגיעה לגלאגר אך הוא תוקף אותה. היא מגלה לו שמקור המידע שלה עליו הוא אליוט רוזן.

גלאגר נפגש עם התובע המחוזי, קווין (דון הוד) ומציע לו עסקה שבה ימסור לו פרטים על היעלמותו של דיאז תמורת הפסקת החקירה נגדו. קווין מכריז על זאת במסיבת עיתונאים ורוזן מחליט להשיב מלחמה נגדו. בעזרת החוקר הפדרלי בוב וואדל (בארי פרימוס) הוא מגלה שגלאגר תורם אנונימי לעמותה למען מיאמי בראשה עומד קווין וכי גלאגר ומייגן מקיימים קשרים אינטימיים.

וואדל מזהיר את מייגן שתתרחק מהעניין אבל היא לא עומדת בפיתוי ומפרסמת בעיתון כי קווין שוחד על ידי גלאגר. הפרשה מתפוצצת והתובע הכללי בוושינגטון די. סי. שולח את סגנו, ג'ון וולס (וילפורד ברימלי) לחקור את הפרשה. בסוף הבירור הנוקב הוא מפטר את קווין ורוזן.

מייגן חוזרת לעיתון וכולם מסתכלים עליה בעיניים חשדניות. עיתונאית אחרת נבחרת לסקר את הפרשה ולא ברור אם מייגן תוכל להמשיך בעבודתה בעיתון. היא הולכת למרינה ונפרדת מגלאגר שיוצא לשייט ביאכטה שלו.

## צוות השחקנים

## פרסים
* מועמדות לפרס אוסקר לשחקן הטוב ביותר - פול ניומן.
* מועמדות לפרס אוסקר לשחקנית המשנה הטובה ביותר מלינדה דילון.
* מועמדות לפרס אוסקר לתסריט המקורי הטוב ביותר - קורט לודקה.
* מועמדות לפרס גלובוס הזהב לשחקנית הטובה ביותר - סרט דרמה - סאלי פילד.
* מועמדות לפרס גלובוס הזהב לתסריט הטוב ביותר - קורט לודקה.
* הסרט זכה לאזכור של כבוד בפסטיבל הסרטים הבינלאומי בברלין.

## קישורים חיצוניים

* קדימון ללא כוונת זדון, באתר יוטיוב
* ללא כוונת זדון, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1981
קטגוריה:סרטים אמריקאיים
קטגוריה:סרטים באנגלית
קטגוריה:סרטי פול ניומן
קטגוריה:סרטי קולומביה
קטגוריה:עיתונות בקולנוע
קטגוריה:סרטי דרמה אמריקאיים
קטגוריה:סרטי פשע אמריקאיים
קטגוריה:סרטי סאלי פילד
זברוז'ובקה Z 18

**זברוז'ובקה Z 18** (בצ'כית: **Zbrojovka Z 18**) היו מספר תצורות של מכונית מתוצרת יצרנית הרכב הצ'כית **Zbrojovka Brno**  אשר יוצרה בין השנים 1925–1930 בצ'כוסלובקיה.

לפני מלחמת העולם השנייה היצרנית הייתה קרויה "Československá zbrojovka, akc.spol", ולאחר מלחמת העולם השנייה הייתה קרויה "Zbrojovka Brno, n.p.". משנת 1936 המפעל "Československá zbrojovka, akc.spol" עבר לייצור רכבים עבור הצבא הצ'כי (עד לאחר מלחמת העולם השנייה).

## תצורות
* 2 דלתות - סדאן.
* 1 דלתות, 4 מושבים - מסוג "Phaeton" (סגנון הגוף הבסיסי, היה פתוח בחלקו העליון עם דלת אחת משמאל, הגה מימין ומושב ספסל אליו הייתה גישה באמצעות הורדת המושב הקדמי השמאלי) . בהדרגה נוספו דגמי "Phaeton" עם 2 דלתות ו-4 דלתות.
* 2 דלתות, 2 מושבים - רודסטר.
* 2 דלתות - טנדר, כושר מטען עד 500 ק"ג.
* מכונית ספורט-מרוץ.
* 2 דלתות - קבריולה.

## ממאפייני "זברוז'ובקה Z 18"
* יוצרו 2,510 יחידות כולל כ-1,000 יחידות טנדרים.
* מנוע קדמי, מנוע בעירה פנימית, 2 צילינדרים, מסוג "Straight-twin engine" .
* מנוע קירור מים.
* סוג הנעה: הנעה אחורית.
* 1 מאייד מתוצרת "זניט" .
* שלדה: מסגרת מלבנית עם סרנים קשיחים.

### ממחירי דגמי "זברוז'ובקה Z 18"
* דגם "Phaeton", בתצורה 4 מושבים, מחיר היחידה היה 35,000 קורונה צ'כוסלובקית בשנת 1926.
* דגם "סדאן", מחיר היחידה היה 40,500 קורונה צ'כוסלובקית מספטמבר 1926. הדגם נבנה עם גג קבוע עם ארבעה חלונות צד וציוד נוסף, כולל מצית חשמלי ומתלה למעיל.
* דגם "רודסטר ספורט", מחיר היחידה היה 45,000 קורונה צ'כוסלובקית.

## גלריה

קובץ:Zbrojovka Brno Z18 side.jpg | "זברוז'ובקה Z 18"
קובץ:Zbrojovka Brno Z18 front.jpg | "זברוז'ובקה Z 18"
קובץ:Brno-Re-publika-výstava-všeho-možného2018l.jpg | לוגו "זברוז'ובקה Z 18"
קובץ: Brno, 140 let MHD (37).jpg| "זברוז'ובקה Z 18" - טנדר
קובץ:Brno-Re-publika-výstava-všeho-možného2018k.jpg | "זברוז'ובקה Z 18" - טנדר
קובץ:Z18 (1930).jpg | "זברוז'ובקה Z 18", שנת 1930 - טנדר
קובץ:Z18 (1930) - front.jpg | "זברוז'ובקה Z 18", שנת 1930 - טנדר


## ראו גם
* זברוז'ובקה Z 6 הורוינק
* זברוז'ובקה Z 5 אקספרס

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1925
קטגוריה:מכוניות משפחתיות
קטגוריה:מכוניות קבריולה
קטגוריה:מכוניות ספורט
קטגוריה:טנדרים
קטגוריה:כלי רכב המיוצרים בצ'כיה
וייצ'יך קוסאק

**וייצ'יך הורסי קוסאק** (בפולנית: **Wojciech Horacy Kossak**; 31 בדצמבר 1856 – 29 ביולי 1942) היה צייר פולני וחבר למשפחת קוסאק המהוללת של אמנים וסופרים. הוא היה בנו של הצייר יוליוס קוסאק, ואחיו התאום של לוחם החופש תדיאוש קוסאק, ואב לשתי בנות סופרות, מריה פאוליקובסקה-יסנורז'בסקה  ומגדלנה סמוזוואניץ  ושל בן צייר, יז'י קוסאק .

## ביוגרפיה
וייצ'יך הוראסי קוסאק נולד בפריז בערב ראש השנה של שנת 1856 ממש לפני חצות, ואילו אחיו התאום, תדיאוש קוסאק, נולד אחריו, ב -1 בינואר 1857. בסופו של דבר המשפחה עזבה את צרפת. שמו האמצעי היה לכבוד הסנדק שלו, הצייר הצרפתי הוראס ורנה. קוסאק החל את לימודיו עם חזרת משפחתו לפולין. הוא למד בגימנסיה "כיכר שלושת הצלבים" בוורשה ואחר כך בגימנסיה בקרקוב. הוא למד ציור אצל אביו יוליוס במקביל.

בין השנים 1871–1873 למד וייצ'יך בבית הספר לציור בקרקוב (לימים בית הספר לאמנויות היפות), אצל ולדיסלב לושצ'קביץ', ואחר כך עבד עד 1875 באקדמיה לאמנויות במינכן, עם הפרופסורים אלכסנדר סטרחובר ואלכסנדר וגנר. בשנים 1893-1894 הוא יצר ביחד עם יאן סטיקה ציור Racławice Panorama.

קוסאק היה צייר חרוץ ופורה מאוד. הוא צייר עד סוף ימיו ותכנן מיזמים חדשים עד הרגעים האחרונים. ציורים מתקופה זו כוללים: פולין והים, דיוקנו של אדוארד קראסינסקי, פנטזיה בנושא הפרשים הפולניים, שמירה על הים הפולני, דיוקן הקרדינל הלונד, דיוקנו של הגנרל קז'ימייז' סוסנקובסקי. עבודתו הייתה גם חלק מאירוע הציור בתחרות האמנות באולימפיאדת הקיץ 1928.

קוסאק בילה את קיץ 1939 ביוראטה, משם חזר לקרקוב בסוף אוגוסט, שם היה עד לפלישה הגרמנית. התבוסה בספטמבר הייתה זעזוע עבור קוסאק, אך הוא עדיין האמין בצבא הפולני.

הוא לא הפסיק לצייר במהלך הכיבוש. פורטרטים וסצנות ז'אנריות נוצרו, כמו חתונות או צייד, אך גם רישומים לפנורמה של גרוכוב. הוא סירב לעבוד עבור הגרמנים. הוא סירב, בין היתר, לצייר דיוקן של הנס פרנק, בטענה שהוא זקן, למרות העובדה שהסטודיו שלו, שם שוחח עם הקצין הגרמני, היה מלא בציורים, שתי העבודות בעיצומן והושלמו.

בין עבודות האחרונות שלו היו דיוקנה של זופיה יאצ'ימצקה, דיוקן רכיבה על סוסים של תדיאוש צ'וטקובסקי, סטפן סקרז'ינסקי, שעבוד טטרי, קירשאר ונערה ופריס ביום מותו - 29 ביולי 1942 - הוא ביקש להכניס צבע לפלטה, אך הוא לא יכול היה לקום. הוא לא הבין שהמוות הגיע. בערב, כשהוא בהכרה עד הרגע האחרון, נפטר כשהוא מוקף במשפחתו.

## יצירה
הציור ההיסטורי של וייצ'ך קוסאק היה שונה בסגנונו מזה של קודמו יאן מטייקו. הוא השתייך לדור חדש של אמני זירות קרב פולנים שהושפעו מעבודתו של אביו יוליוס. עם זאת, כמו מטייקו, הוא ידוע בתיאור ההיסטוריה של המאבק המזוין הפולני וקרבות הפולניים בולטים במרכז ומזרח אירופה נגד מדכאים זרים. בין ציוריו המפורסמים ביותר הוא פנורמת Racławice.

## גלריה

File:Kossak Józef Piłsudski on Kasztanka.jpg | יוזף פילסודצקי

File:Kossak Battle of Raszyn.jpg | קרב רייזן

File:Kossak Ułan w walce z kozakiem.jpg | מהאבק נגד הקוזאק

File:Raclawice Panorama03.jpg | פנורמה קרב רכלביצה

File:Wojciech Kossak - Portret żony.jpg | דיוקן

File:Wojciech Kossak - Portret damy.jpg | דיוקן

File:Gesiarka Wojciech Kossak 1932.jpeg | נערה

File:Wojciech Kossak - Siostry artysty.jpg | אחיות האומן


## קישורים חיצוניים

* 

## הערות שוליים

קטגוריה:ציירים פולנים
קטגוריה:אבירי מסדר העיט הלבן
קטגוריה:בוגרי האקדמיה לאמנויות היפות בקרקוב
קטגוריה:מעוטרי אות לגיון הכבוד
קטגוריה:חברי מסדר פרנץ יוזף
קטגוריה:ילידי 1856
קטגוריה:פולנים שנפטרו ב-1942
שברולט קורבט C5

**שברולט קורבט C5** (באנגלית: **Chevrolet Corvette C5**) היא הדור החמישי של מכונית הספורט שברולט קורבט, המיוצרת על ידי ג'נרל מוטורס מ-1997 עד 2004.

## סקירה כללית
ממוזער|מבט למנוע ה-V8 LS1
ה-C5 קיבל מנוע LS1 שסיפק בתחילה  ובהמשך גדל ב-. האצה מ-0 ל-100 בתוך 4.5 שניות ומהירותו המרבית היא 282 קמ"ש.

## דגמי ה-קורבט C5
### Z06
ה-Z06 משתמש במנוע LS1 הסטנדרטי עם הספק גבוה יותר של . בשנת 2002 הועלה הכוח סוס ל-405 ב-6,000 סל"ד. זמן האצה שלו מ-0 ל-100 בתוך 4.0 שניות.

### C5-R
ה-C5-R הייתה מכונית מרוץ שנבנתה על ידי פראט ומילר עבור ג'נרל מוטורס. היא התבססה על הקורבט C5 אך הייתה שונה במנוע ובצורה שלה שהייתה בצורת רכב מרוץ.

## גלריה

קובץ:Corvette C6 - Flickr - robad0b (2).jpg|מבט קידמי
קובץ:Chevrolet Corvette C5 rear.jpg|מבט אחורי
קובץ:2000 chevrolet corvette hardtop fixed roof coupe.jpg|מבט לצד
קובץ:Chevrolet Corvette C5-R - Corvette Racing - 2003 24 Hours of Le Mans.jpg|קורבט C5-R


## ראו גם
* שברולט קורבט
* שברולט קורבט C6
* שברולט קורבט C7
* שברולט קורבט C8

## קישורים חיצוניים
* 

* 1997-2004 שברולט קורבט: סקירה כללית
* שברולט קורבט בפרויקט המדריך הפתוח

C5
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1997
קטגוריה:כלי רכב אמריקאיים
אפרת ליכטנשטט

**אפרת ליכטנשטט** (נולדה ב-17 בפברואר 1976) היא אמנית, צלמת ובלוגרית אוכל ישראלית.

## קורות חיים
ליכטנשטט נולדה וגדלה בירושלים, בכורה מבין ארבעה אחים. למדה בתיכון פלך בירושלים, שירתה בצה״ל בחיל החינוך והשתחררה בדרגת סגן. בגיל 20 יצאה בשאלה. למדה תקשורת חזותית בבצלאל וסיימה את לימודיה בשנת 2003, במקביל למדה בשנת 2001 במגמת תסריטאות בבית הספר סם שפיגל.

בשנים 2006–2009 הקימה וניהלה מותג שמלות הנושא את שמה lichtenstadt יחד עם שותפתה שרון דאובה.

בשנת 2011 פתחה את בלוג המתכונים "אז מה את עושה כל היום" ומאז היא כותבת ומצלמת מתכונים עבור חברות רבות. בשנת 2014 החלה לכתוב את מדור המתכונים בעיתון מקור ראשון, ובשנת 2015 החלה לצלם סרטוני סטופ-מושן. נכון ל-2020, ליכטנשטט מצלמת סרטונים ופרסומות עבור החברות הגדולות ביותר במשק ביניהן תנובה, שטראוס וסוגת. בשנת 2018 השתתפה בתוכנית הטלוויזיה מתכון מנצח בערוץ 13.

בשנת 2014 הוציאה ביחד עם המגדנאית נטלי לוין את "הספר המתוק" שהפך לרב מכר. ונמכר ב-40,000 עותקים. ב-2019 הוציאה את ספרה האישי הראשון "אז מה את עושה כל היום?" בהוצאת כתר, שהפך לרב מכר. היא מאושיות הרשת הבולטות בישראל בתחום האוכל ולה מאות אלפי עוקבים.

## חיים אישיים
נשואה לאסף ריזי מבעלי מסעדת אדום בירושלים. לזוג שני ילדים והם מתגוררים בירושלים.

## ספריה
*״הספר המתוק״ (עם נטלי לוין), הוצאת כתר, 2014.
*״אז מה את עושה כל היום?״, הוצאת כתר, 2019.

## קישורים חיצוניים
* 

* אפרת ליכטנשטט ברשת החברתית אינסטגרם
* אפרת ליכטנשטט ברשת פייסבוק
* אפרת ליכטנשטט ברשת יו טיוב
* המדור של ליכטנשטט באתר מקור ראשון
* 

## הערות שוליים

קטגוריה:בוגרות בית הספר פלך
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:בלוגרי אוכל ישראלים
קטגוריה:בלוגריות אוכל ישראליות
קטגוריה:בעלות טור ישראליות
קטגוריה:בעלי טור ישראלים
קטגוריה:יוצאות בשאלה
קטגוריה:ירושלים: אישים
קטגוריה:מחברות ספרי בישול ישראליות
קטגוריה:מחברי ספרי בישול ישראלים
קטגוריה:אמניות ישראליות
קטגוריה:אמנים ישראלים
קטגוריה:צלמות ישראליות
קטגוריה:צלמים ישראלים
קטגוריה:ישראליות שנולדו ב-1976
קטגוריה:ישראלים שנולדו ב-1976
Selena: The Series Soundtrack

***Selena: The Series Soundtrack*** הוא פסקול תוכנית הטלוויזיה "סלינה: הסדרה", שעלתה לשידור ב-4 בדצמבר 2020. הפסקול יצא לאור ביום בו עלתה תוכנית הטלוויזיה לשידור ומתוכו יצאו סינגלים שונים, שיצאו במקור בשנות ה-80 של המאה ה-20 ובשנות ה-90 של המאה ה-20.

את הפסקול הפיק אחיה של סלינה א.ב. קינטנייה, שהפיק עבורה אלבומים נוספים.

## רקע
ב-11 בדצמבר 2018, "סלינה: הסדרה" נרכשה על ידי נטפליקס. היא הופקה על ידי החברה קמפנריו אנטרטיינמנט, ביחד עם אביה של סלינה (אברהם) ואחותה (סוזט) ונכתבה על מויזס זמורה עבור נטפליקס. תוכנית הטלוויזיה מבוססת על חייה של סלינה, והיא אושרה על ידי משפחתה של סלינה כתוכנית טלוויזיה מורשית, בניגוד ל-"הסוד של סלינה", מאת מריה סלסטה ארראס. החלק הראשון שלה יצא לאקרנים ב-4 בדצמבר 2020 וחד עמו, יצא גם הפסקול.

## רשימת רצועות

## קישורים חיצוניים

## הערות שוליים

קטגוריה:אלבומי סלינה
קטגוריה:פסקולים בספרדית
קטגוריה:אלבומים שהופקו על ידי א.ב. קינטנייה
קטגוריה:אלבומי חברת קפיטול רקורדס
הנרי ג'ון סמית

**הנרי ג'ון סטפן סמית** (באנגלית: **Henry John Stephen Smith**; 2 בנובמבר 1826 – 9 בפברואר 1883) היה מתמטיקאי בריטי ואסטרונום חובב הזכור בעיקר בשל עבודתו בתורת המספרים, שכללה תוצאות על מחלקים אלמנטריים, תבניות ריבועיות ואת נוסחת סמית-מינקובסקי-זייגל. בעבודתו על פונקציית סכום הריבועים (*r**k*(*n* מ-1859 ו-1865, הוא תיאר שיטה כללית לקבוע את מספר ההצגות של מספר טבעי כסכום של מספר שרירותי *k* של ריבועים. בייחוד, הוא מצא נוסחאות מפורשות לפונקציית סכום הריבועים במקרים של 5 ו-7 ריבועים. עבודתו על פונקציית סכום הריבועים הכללית הייתה פורצת דרך במיוחד, ותוארה על ידי המתמטיקאי ג'יימס גליישר כהתקדמות הגדולה ביותר בתאוריה של תבניות ריבועיות מאז פרסום מחקרים אריתמטיים של גאוס ב-1801 ועד לזמנו של סמית.

בתורת המטריצות הוא זכור בשל צורת סמית של מטריצה. בעבודתו על אינטגרל רימן, סמית היה הראשון לתאר את קבוצת קנטור.

## ראו גם
* פונקציית סכום הריבועים
* תבנית מודולרית

## קישורים חיצוניים

* 

## הערות שוליים

קטגוריה:מתמטיקאים בריטים
קטגוריה:בריטים שנולדו ב-1826
קטגוריה:בריטים שנפטרו ב-1883
ינה פוק

**ינה פוק** (בהונגרית: **Fock Jenő**; 17 במאי 1916 – 22 במאי 2001) היה פוליטיקאי קומוניסט הונגרי, שכיהן כראש ממשלת הונגריה בשנים 1967–1975.

## ביוגרפיה
פוק נולד ב-17 במאי 1916 בבודפשט שבאימפריה האוסטרו-הונגרית. הוא הצטרף למפלגה הקומוניסטית ההונגרית בשנת 1932. הוא נכלא בשל פעילותו הקומוניסטית בשנים 1940–1943. בשנים 1952–1954 כיהן כשר לתעשיית הברזל. בשנת 1957 הפך למזכיר הוועד המרכזי של מפלגת העובדים.

באפריל 1967 ירש את גיולה קאלאי בראשות הממשלה. בזמן כהונתו ניסה לקדם ללא הצלחה מספר אלמנטים של כלכלת שוק. ניסיונות אלו כשלו לאחר לחצים של ברית המועצות. בסופו של דבר החליט פוק להתפטר ולהעביר את התפקיד לגיורגי לזר.

פוק נפטר ב-22 במאי 2001 בבודפשט.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת הונגריה
קטגוריה:הונגרים שנולדו ב-1916
קטגוריה:הונגרים שנפטרו ב-2001
חוקרים את השונית

**חוקרים את השונית** הוא סרט פעולה קצר בהנפשה ממוחשבת, הכלול בגרסת המסך המלא של מוצאים את נמו. הוא מציג את ז'אן מישל קוסטו בסרט דוקומנטרי שהוא מנסה לעשות על שוניות האלמוגים, אך מרלין, דורי ונמו ממשיכים להפריע לו.

## עלילה
קוסטו מספר על האוקיינוס. כשהוא מתחיל לדבר על שוניות אלמוגים, דורי מתחיל להטריד אותו בכניסה למסגרת. לאחר מכן הסצנה חותכת לכלנית שנמו ומרלין יוצאים ממנה וקוסטו נאנח על כך שלא הצליח לעשות את הסרט התיעודי שלו. הסצנה חותכת לדגי דיונון אמיתיים, שדורי מנסה לדבר איתם. כשקוסטו אומר לדורי להפסיק את זה, הסצנה חותכת לרקדן ספרדי חי. זה גורם למרלין לחשוב על ריקודים ועד מהרה כל שלושת הדגים המונפשים רוקדים למוזיקה כלשהי. זה מקומם את קוסטו עד כדי כך שהוא צועק "עצור!" וממשיך לנדון מהיר על מחזור המים, ומסיק ש"כולם, בכל מקום, משפיעים על האוקיינוס! ". דורי מביעה פליאה ובהתחלה, קוסטו מרוצה, אך כאשר מתגלה שהיא הקשיבה להד בתוך קליפת קונכייה, קוסטו מאבד את עשתונותיו ומתחיל להשתולל בצרפתית. במשך כשש שניות מופיעה תמונת סטילס מצוירת של קוסטו שמושך בכתפיו בזמן שמוזיקה בסגנון מוסאק מתנגנת בכרטיס כותרת שעליו כתוב "אנא עמדו ליד".

כשקוסטו חוזר, לעומת זאת, הוא נרגע ומדבר עם שלושת הדגים על אלמוגים שסבלו מהלבנת אלמוגים, בעוד האלמוגים הלבנים מופיעים על המסך. הנושא הבא הוא רביית אלמוגים. דורי שוחה בטירוף לכל ביצה חדשה כדי לומר "יום הולדת שמח", מרלין מכסה באבות את עיניו של נמו וקוסטו מדבר על כך שיש כל כך הרבה ביצים, שאפילו הדגים הרעבים ביותר אינם יכולים לאכול את כולם. הוא מסכם בכך שהוא מדבר הכל על כך שכולנו חייבים לעבוד קשה על מנת לשמר את יופיו של שונית האלמוגים. פתאום נמו ושני הדגים האחרים מפריעים לו, ומסכמים בשוגג את המסר של הסרט כולו במהלך הוויכוח שלהם. ז'אן מישל מתעצבן שוב והמצלמה חותכת אליו על סירתו בלילה. מושפל שהוא "הועלה על ידי דגים", קוסטו ממלמל ש"זה לא היה קורה לפאפה לעולם". בסצנה שלפני הקרדיטים, מנמו מספר לצופה על אתרו של ז'אן מישל קוסטו: oceanfutures.org.

## שחקנים
* ז'אן מישל קוסטו בתור עצמו
* אלברט ברוקס בתפקיד מרלין
* אלן דג'נרס בתפקיד דורי
* אלכסנדר גולד בתפקיד נמו

## קישורים חיצוניים

## הערות שוליים

קטגוריה:סרטי 2003
קטגוריה:סרטי הנפשה אמריקאיים
קטגוריה:סרטי פעולה אמריקאיים
קטגוריה:סרטים קצרים של פיקסאר
הנריק פילאטי

**הנריק פילאטי** (בפולנית: **Henryk Pillati**; 19 בינואר 1832 – 16 באפריל 1894) היה מאייר, קריקטוריסט וצייר היסטוריה פולני, בסגנון קלאסי.

## ביוגרפיה
הוא נולד למשפחה אמידה. בשנת 1845, בגיל שלוש עשרה, הוא נכנס לבית הספר לאמנויות יפות בוורשה. שלוש שנים לאחר מכן, שני הוריו נפטרו במהלך מגפת כולרה. זה אילץ אותו לעזוב את בית הספר ולמצוא עבודה כדי לתמוך באחיו הצעירים ששרדו.

הוא הצליח להשיג כסף על ידי מכירת ציורים קטנים של סצנות ז'אנר ופרקים ממלחמות פולין-שוודיה. בין השנים 1852–1853 הוא יצר סדרת בדים גדולים המיועדים לקישוט ספינות קיטור שבבעלות הרוזן אנדז'יי ארטור זמויסקי, על נהר הוויסלה. מאוחר יותר הוחרמו האוניות על ידי הרוסים במהלך מרד ינואר.

הוא קיבל מלגות פרטיות שאפשרו לו לבלות שנה בלימודים באקול דה ביו-ארטס בפריז.

ארבע שנים לאחר מכן המשיך את לימודיו באקדמיה לאמנויות יפות במינכן, ואז שהה זמן מה ברומא.

לאחר 1860, אף שהמשיך לצייר סצנות היסטוריות, עסק בעיקר בציור איורים לספרים (בעיקר עבודות של אדם מיצקביץ' ויוזף איגנצי קרשבסקי) וכמה כתבי עת בורשה, כולל טיגודניק אילוסטרובני, קלוסי, Wędrowiec וביאסיאדה ליטראקה.

בשנת 1879 הוא עבר לסנט פטרסבורג לעבוד בהוצאה לאור, אך האלכוהוליזם הגובר שלו הרס את מצבו הבריאותי עד כדי כך שאחיו הצעיר קסווארי, שהיה גם צייר, היה צריך להביא אותו הביתה.

שנותיו האחרונות חי במעון אגודת הצדקה בוורשה.

## מורשת
מאוחר יותר זכו חייו לטיפול בדיוני ברומן מלריה מאת ויקטור גומוליצקי.

## גלריה


Pillati Zabawa w Tenczynku.jpg|
Pillati Death of Berek Joselewicz.jpg|
Stefan Czarnecki at Monasterzyska in 1653.PNG|
File:Pillati-Square.jpg|
File:Pilatti-Swedes.jpg
File:Partyzanci francuscy s.jpg
File:Pillati-Funeral.jpg
File:Otwarcie taniej kuchni przy ul. Freta w Warszawie (58294).jpg
File:Na ulicy (58351).jpg
File:Pożyczka (58316).jpg



## קישורים חיצוניים

## הערות שוליים

קטגוריה:ציירים פולנים
קטגוריה:פולנים שנולדו ב-1832
קטגוריה:נפטרים ב-1894
הטוראצו בקרמונה

**הטוראצו בקרמונה** (באיטלקית: **Torrazzo di Cremona**) הוא מגדל הפעמונים של קתדרלת קרמונה, לומברדיה, בצפון איטליה. גובהו 112.7 מטר, זהו מגדל הפעמונים בגימור הלבנים השלישי בגובהו בעולם, הראשון היה מגדל כנסיית סנט מרטין בלנדשוט, בוואריה, והשני בכנסיית גבירתנו בברוז', בלגיה. עם זאת הטורצו (שהושלם בשנת 1309) ישן יותר ממגדל לנדשוט (הושלם בשנת 1500) ומגדל ברוז' (הושלם בשנת 1465), והוא מבנה הלבנים העתיק ביותר שגובהו יותר מ-100 מ' שעדיין עומד.

על פי המסורת הרווחת, הבנייה במגדל החלה בשנת 754. במציאות, הוא נבנה בארבעה שלבים: ראשון משנת 1230, עד השני, בין 1250 ל־1267, עד למתחת הקוודרפור, השלישי בסביבות שנת 1284, והשלמת צריח השיש בשנת 1309.

גובהו הוכרז על ידי לוח מוטבע בקיר בבסיס הטורצו עצמו, המציין 250 זרועות ו-2 אונקיות, אשר במערכת המדידה העתיקה של העיירות לומברד מתורגמות לכ־111 מטר.

שבעת הפעמונים מכוונים בסולם מז'ור, ומתוארכים למאה ה-18.

בחפירות ארכאולוגיות שבוצעו בשנות ה-80 התגלה נוכחותם של מבנים בסיסיים שאמורים להיות שרידים של בית כנסייה קדום יותר (או בית קברות המשויך אליו), או אפילו מבנים רומיים קודמים.

בקומה הרביעית של הטוראצו שוכן השעון האסטרונומי הגדול בעולם. המנגנון נבנה על ידי פרנצ'סקו וג'ובאן בטיסטה דיוויזיולי (אב ובנו) בין השנים 1583–1588. החלק החיצוני, שצויר במקור על ידי פאולו סקאזולה בשנת 1483, אך נצבע מאוחר יותר פעמים רבות, כולל על ידי ג'ובאני בטיסטה דורדוני, מייצג את השמיים עם קבוצות גלגל המזלות ואת השמש והירח עוברים דרכם.

## קישורים חיצוניים

## הערות שוליים

קטגוריה:מגדלי פעמונים
קטגוריה:לומברדיה
קטגוריה:איטליה: מבנים
האוניברסיטה הטכנולוגית של נאניאנג

**האוניברסיטה הטכנולוגית של נאניאנג** (באנגלית: **Nanyang Technological University**; במלאית: **Universiti Teknologi Nanyang**, במנדרינית: **南洋理工大学**; בטמילית: **நன்யாங் தொழில்நுட்ப பல்கலைக்கழகம்**; בראשי תיבות: **NTU**) היא אוניברסיטת מחקר ציבורית בסינגפור, אשר נוסדה בשנת 1981. נכון לשנת 2020, לומדים במוסד כ-32,000 סטודנטים, ובכך היא אחת האוניברסיטאות הציבוריות הגדולות במדינה.

שטחי הקמפוס הראשיים ממוקמים בחלקה המערבי של סינגפור.

האוניברסיטה מעורבת בארגונים אקדמאיים רבים, ובהם התאגדות אוניברסיטאות האוקיינוס השקט (APRU), רשת האוניברסיטאות של איגוד מדינות דרום-מזרח אסיה (AUN), איגוד אוניברסיטאות חבר העמים הבריטי (ACU) והברית העולמית של אוניברסיטאות טכנולוגיות.

## היסטוריה
האוניברסיטה הטכנולוגית הוקמה בשנת 1981 על מנת להכשיר מהנדסים למשק המקומי. בשנת הלימודים הראשונה למדו כ-582 סטודנטים בשלושה תחומי הנדסה – הנדסה אזרחית ובניין, הנדסת חשמל ואלקטרוניקה, והנדסת מכונות וייצור. בשנת 1986 החלו לימודי תואר שני ובשנת 1990 כבר למדו באוניברסיטה למעלה מ-6,300 סטודנטים.

בשנת 2006 הפכה האוניברסיטה לאוטונומית יותר, בדומה לאוניברסיטה הלאומית של סינגפור.

## קולג'ים, בתי ספר ומכונים
* הקולג' למדעי הרוח, האמנויות והחברה
* הקולג' להנדסה
* הקולג' למדעים
* הקולג' למוסמכים
* בית הספר למנהל עסקים 
*  ע"ש 
*  ע"ש 
* 
 
## דירוגים
### דירוגים בין-לאומיים
* דירוג שנגחאי – מיקום 93 (2023)
* דירוג Times Higher Education – מיקום 32 (2024)
* דירוג QS לאוניברסיטאות – מיקום 26= (2024)

### דירוג אזורי - אסיה
* דירוג Times Higher Education – מיקום 4 (2024)
* דירוג QS לאוניברסיטאות – מיקום 4 (2024)

## קישורים חיצוניים

*  

קטגוריה:סינגפור: חינוך
קטגוריה:התאגדות אוניברסיטאות האוקיינוס השקט
קטגוריה:הברית העולמית של אוניברסיטאות טכנולוגיות
קטגוריה:פורום מנהיגי האוניברסיטאות העולמי
קטגוריה:אסיה: אוניברסיטאות ומכללות
מגדל האמנות מיטו

**מגדל האמנות מיטו** (ביפנית: **戸 芸 術 館**, מיטו גייג'וצוקאן) הוא מתחם אומנויות במיטו, איבראקי, יפן. הוא נפתח בשנת 1990 במסגרת חגיגות המאה של עיריית מיטו. הוא כולל אולם קונצרטים שיש בו 680 מקומות, תיאטרון עד 636 מקומות, גלריה לאמנות עכשווית ומגדל בולט. אראטה איזוזאקי היה האדריכל, בעיצוב אקוסטי של נגאטה אקוסטיקה.

## קישורים חיצוניים

* 

## הערות שוליים

קטגוריה:קצרמר אדריכלות
קטגוריה:קצרמר יפן
קטגוריה:קצרמר מבנים
קטגוריה:יפן: מבנים
קטגוריה:יפן: תרבות
קטגוריה:קאנטו
קטגוריה:יפן: אולמות קונצרטים
אוניברסיטת אולבורג

**אוניברסיטת אולבורג** (בדנית: **Aalborg University**, או בראשי תיבות **AAU**) היא אוניברסיטה ציבורית באולבורג שבדנמרק, אשר נוסדה בשנת 1974. נכון לשנת 2020, לומדים במוסד כ-20,000 סטודנטים.

בנוסף על הקמפוס המרכזי באולבורג, פועלים קמפוסים נוספים בקופנהגן ובאסביירג.

אוניברסיטת אולבורג מעורבת בוועידת בתי הספר האירופיים לחינוך ומחקר הנדסי מתקדם.

## היסטוריה

בשנת 1961 החל להתגבש הרעיון להקים אוניברסיטה בצפון יוטלנד. באוגוסט 1969 החל תכנון המוסד, שזכה לתמיכת תושבי האזור. התכנון אושר בפרלמנט בשנת 1970, והאוניברסיטה נחנכה ב-1 בספטמבר 1974.

בשנת 2010 נפתחה הפקולטה ללימודי רפואה.

## מבנה
אוניברסיטת אולבורג מורכבת מחמש פקולטות עם מספר מחלקות בכל אחת:

### הפקולטה למדעי הרוח
* המחלקה לתקשורת ופסיכולוגיה
* המחלקה לתרבות ולמידה

### הפקולטה למדעי החברה
* המחלקה לעסקים וניהול
* המחלקה למשפטים
* המחלקה לפוליטיקה וחברה
* המחלקה לסוציולוגיה ולעבודה סוציאלית

### הפקולטה הטכנית למחשוב ועיצוב
* המחלקה למערכות אלקטרוניות
* המחלקה למדעי המחשב
* המחלקה לאדריכלות, עיצוב וטכנולוגיית מדיה
* המחלקה לתכנון

### הפקולטה להנדסה ומדעים
* המחלקה לאיכות הסביבה
* המחלקה להנדסת מכונות וייצור
* המחלקה לכימיה וביולוגיה
* המחלקה למדעי המתמטיקה
* המחלקה לטכנולוגיית אנרגיה

### הפקולטה לרפואה
* המחלקה למדעי הבריאות וטכנולוגיה
* המחלקה למחקר קליני

## דירוגים בינלאומיים
* דירוג שאנגחאי − מיקום 301−400 (2020)
* דירוג QS − מיקום 305 (2021)
* Times Higher Education − מיקום 201−250 (2021)

## קישורים חיצוניים

*  

קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:דנמרק: אוניברסיטאות ומכללות
קטגוריה:אולבורג
קטגוריה:הוקמו ב-1974
מגדל הטלוויזיה קמזיק

**מגדל הטלוויזיה של קמזיק** (בסלובקית: **Televízna veža na Kamzíku**) הוא מגדל שידור טלוויזיה בגובה 196 מטר באזור קוליבה בברטיסלאבה, בירת סלובקיה. המגדל שוכן 437 מ' מעל פני הים על גבעת קמזיק, חלק מהקרפטים הקטנים, ומשקיף על חלק גדול מהעיר. המגדל שוכן בשטח פארק יער ברטיסלבה. הוא הוקם בשנת 1975, והחליף את מגדל השידור הקודם. המגדל תוכנן על ידי האדריכלים סטניסלב מאג'ק, יעקוב טומשאק, יוראג' קוז'אק, מילאנו יוריקה וג'אן פריביצר.

במגדל מרפסת תצפית ציבורית. בתנאים של ראות טובה, אוסטריה, הונגריה וצ'כיה נראות מהמגדל.

## מסעדות
בשנת 2011 נפתחה מסעדה חדשה בשם Altitude עם חלל פנים מעודכן, המגישה מאכלים ים תיכוניים. המסעדה מחולקת לבר קפה תצפית, למסעדה אחרת, בראסריה, בקומה אחת ולמסעדה הראשית בקומה למטה עם שולחנות מסתובבים המספקים נוף פנורמי של 360 מעלות.

## קישורים חיצוניים

## הערות שוליים

קטגוריה:מגדלי תקשורת
קטגוריה:ברטיסלאבה: מבנים
אוניברסיטת פריז-סאקלה

**אוניברסיטת פריז-סאקלה** (בצרפתית: L**'université Paris-Saclay**) היא אוניברסיטת מחקר ציבורית בפריז שבצרפת, אשר נוסדה בשנת 1150 כחלק מן הסורבון ובמתכונתה הנוכחית והעצמאית בשנת 2015. נכון לשנת 2020, האוניברסיטה מכילה מספר מוסדות פנימיים ולומדים בתוכניותיה השונות כ-60,000 סטודנטים.

בשנת 2019, אוניברסיטת פריז-סאקלה ירשה את אוניברסיטת פריז-סוד (Paris XI) שנוסדה בשנת 1971. האוניברסיטה חברה בפרויקט פריז-סאקלה  הכולל אשכול עתיר מחקר  ואשכול עסקי   המפותחים בעמק הסיליקון האירופי  ליד פריז, ומהווה את המרכז הראשי להכשרה ומחקר בתוך אשכול הטכנולוגיה של הפרויקט. האוניברסיטה משלבת מספר גרנדז אקול צרפתיים, פקולטות מובילות, קולג'ים ומרכזי מחקר שהם חלק מארגוני המחקר המובילים בעולם בתחומם. האוניברסיטה ידועה במיוחד בלימודי המתמטיקה, הפיזיקה והרפואה שמתקיימים בה.

אוניברסיטת פריז-סאקלה חברה בליגה האירופית לאוניברסיטאות מחקר ובוועידת בתי הספר האירופיים לחינוך ומחקר הנדסי מתקדם.

## דירוגים בין-לאומיים
* דירוג QS − מיקום 71 (2024)
* דירוג שאנגחאי - מיקום 12 (2024)
* דירוג Times Higher Education − מיקום 58 (2024)

## קישורים חיצוניים

* 
* 

## הערות שוליים

פריז-סאקלה
פריז-סאקלה
דודג' וייפר ZB II

**דודג וייפר ZB II** (באנגלית: **Dodge Viper ZB II**) היא הדור הרביעי של מכונית הספורט Viper. המכונית הוצגה בשנת 2008 והייתה זהה לקודמתה מבחוץ, אך עברה שינויים פנימיים בולטים.

## היסטוריה ופיתוח
לא היו שינויים חיצוניים בולטים בדור החדש של הווייפר למעט מכסה מהנוע המאוורר יותר.

בשנת הדגם 2008 קיבולת המנוע V10 עלתה ל-8,382 סמ"ק שסיפק כ- ב-6,100 סל"ד. המנוע פותח בשיתוף פעולה עם מקלארן. תיבת הילוכים Tremec T56 הוחלפה בתיבת Tremec TR-6060 חדשה.

## דגמים
### וייפר SRT-10 ACR
ה-וייפר SRT-10 ACR הוא גרסת הביצועים של ה-Viper SRT-10. מהירות המכוניות הופחתה מ-296 ל-290.

### וייפר SRT-10 ACR X
הוייפר SRT-10 ACR X נחשף בשנת 2010, הוא גרסה חזקה יותר של ה-Viper ACR, הוא קיבל מנוע V10 משופר עם 640 כ"ס ב-6,100 סל"ד ותאוצה מ-0 ל-100 בתוך 3.4 שניות, ומהירותו המרבית היא 298 קמ"ש.

## ביצועים
האצה מ-0 ל-100 קמ"ש בתוך 3.5 שניות

מהירות מרבית – בדגם SRT-10 ACR כ-290 קמ"ש, ובדגם SRT-10 ACR X כ-298 קמ"ש.

## גלריה

קובץ:San Francisco, Dodge Viper SRT-10.jpg|וייפר ZB II קופה
קובץ:Dodge Viper 2008 SRT10 Roadster Cockpit LakeMirrorClassic 17Oct09 (14620617123).jpg|פנים המכונית
קובץ:09 Dodge Viper ACR (6170720919).jpg|דודג' וייפר SRT-10 ACR
קובץ:D 6910 2004 Dodge Viper SRT10 (7378839786).jpg|מנוע ה- V10


## ראו גם
דודג' וייפר

דודג' וייפר VX I

## קישורים חיצוניים

## הערות שוליים

וייפר ZB II
קטגוריה:מכוניות קופה
קטגוריה:מכוניות ספורט
קטגוריה:דגמי מכוניות שהושקו ב-2008
ג'רג' לזר

**ג'רג' לזר** (בהונגרית: **Lázár György**; 15 בספטמבר 1924 – 2 באוקטובר 2014) היה פוליטיקאי קומוניסט הונגרי, שכיהן כראש ממשלת הונגריה בשנים 1975–1987. לזר היה ראש ממשלה במשך 12 שנים, הכהונה השלישית באורכה בתפקיד זה לאחר קלמן טיסה וויקטור אורבן.

## ביוגרפיה
לזר נולד ב-15 בספטמבר 1924 בעיירה אישאסג , כיום פרבר של בודפשט. בצעירותו למד הנדסה. בזמן מלחמת העולם השנייה לחם כפרטיזן כנגד השלטון הפרו-נאצי במערב הונגריה.

בשנת 1945 הצטרף לזר למפלגה הקומוניסטית ובהמשך גם ליורשתה מפלגת העובדים. משנת 1948 עבד במועצה הלאומית לתכנון. הוא מונה לחבר הוועד המרכזי של המפלגה בשנת 1970. בנוסף על כך, לזר כיהן כנציג הונגריה בקומקון בשנים 1973–1975. לאחר הקונגרס ה-11 של המפלגה במרץ 1975 נבחר לחבר הוועדה הפוליטית וכחודשיים לאחר מכן הפך לראש הממשלה.

בשנת 1987 עזב את התפקיד בעקבות שינויים במבנה צמרת המפלגה. כשנה לאחר מכן איבד את כל כוחו במפלגה ועזב את הפוליטיקה. מאז מיעט להופיע בציבור ולהתראיין בתקשורת.

לזר נפטר ב-2 באוקטובר 2014 בבודפשט בגיל 90 ונקבר בהלוויה מצומצמת.

## קישורים חיצוניים

קטגוריה:ראשי ממשלת הונגריה
קטגוריה:קומוניסטים הונגרים
קטגוריה:חברי האספה הלאומית ההונגרית
קטגוריה:מעוטרי עיטור מהפכת אוקטובר
קטגוריה:הונגרים שנולדו ב-1924
קטגוריה:הונגרים שנפטרו ב-2014
האוניברסיטה הטכנית באיסטנבול

**האוניברסיטה הטכנית באיסטנבול** (בטורקית: **İstanbul Teknik Üniversitesi**) היא אוניברסיטה טכנית ציבורית ובינלאומית, שממוקמת באיסטנבול בטורקיה. האוניברסיטה אשר נוסדה בשנת 1773, היא האוניברסיטה הטכנית השלישית בוויתקותה בעולם. בנוסף על כך, המוסד נחשב לאחד מן המוסדות האקדמיים הבולטים בטורקיה. נכון לשנת 2020, לומדים באוניברסיטה כ-36,000 סטודנטים. המוניטין של האוניברסיטה יוקרתי מאוד, היא נוטה לקבל בכל שנה רק כ-1% מתוך כמעט שני מיליון מועמדים.

האוניברסיטה הטכנית באיסטנבול מעורבת בוועידת בתי הספר האירופיים לחינוך ומחקר הנדסי מתקדם.

## היסטוריה
האוניברסיטה הטכנית באיסטנבול הוקמה בשנת 1773 על ידי מוסטפא השלישי כבית ספר להנדסה ימית. בשנת 1795 החלו לימודי הנדסה צבאית במוסד למען מודרניזציה של הצבא העות'מאני. בשנת 1845 החלו לימודי אדריכלות. בשנת 1909 המוסד התרחב עוד יותר והחלו לימודי הנדסה אזרחית וציבורית.

המוסד הוכר כאוניברסיטה טכנית מודרנית בשנת 1928.

## מבנה

באוניברסיטה 99 תוכניות לתואר ראשון, 192 תוכניות לתארים מתקדמים, 14 פקולטות, מעבדה של 154.000 מ"ר ו -12 מרכזי מחקר.

## דירוגים בינלאומיים
* דירוג שאנגחאי – 601–700 (2020)
* Times Higher Education – מקום 601–800 (2020)
* דירוג QS לאוניברסיטאות – 651–700 (2020)

## קישורים חיצוניים

* 

קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:טורקיה: אוניברסיטאות ומכללות
קטגוריה:טורקיה: מדע וטכנולוגיה
קטגוריה:איסטנבול: מבנים
קטגוריה:איסטנבול: חינוך
טרפורם

**טרפורם** (באנגלית: **Terraform**) היא תוכנת קוד פתוח של IaC (או Infrastructure as Code), המפותחת על ידי HashiCorp. המוצר מאפשר למשתמשים להגדיר ולספק תשתית מרכז נתונים באמצעות קובץ הגדרות קריא, בשפת תצורה הצהרתית המכונה HCL (ראשי תיבות של HashiCorp Configuration Language), או בעזרת JSON.

## תצורה
טרפורם מנהלת משאבים חיצוניים (כגון תשתיות ענן ציבוריות, תשתיות ענן פרטיות, מכשירים ברשת, תוכנה כְּשֵירות ופלטפורמה כשֵירות) מול "ספקים". HashiCorp מנהלת רשימה נרחבת של ספקים רשמיים, ויכולה גם להשתלב עם ספקים שפותחו בקהילה. משתמשים יכולים לתקשר עם ספקי טרפורם על ידי הצהרת משאבים או על ידי קריאה למקורות נתונים. במקום להשתמש בפקודות ציווי לספק משאבים, טרפורם משתמש בתצורה הצהרתית כדי לתאר את המצב הסופי הרצוי. ברגע שמשתמש קורא לטרפורם על משאב נתון, טרפורם יבצע פעולות CRUD (יצירה, קריאה, עדכון, ומחיקה) מטעם המשתמש כדי להשיג את המצב הרצוי. את התשתית כקוד ניתן לכתוב כמודולים, כדי לקדם שימוש חוזר ותחזוקה.

תוכנת טרפורם תומכת בספקי תשתית מרכזיים בשוק הענן כמו שירותי האינטרנט של אמזון, Microsoft Azure, IBM Cloud, Google Cloud Platform,  DigitalOcean,  Oracle Cloud Infrastructure, VMware vSphere ו- OpenStack ועוד.

HashiCorp תומכת גם בשירות Terraform Module Registry, שהושק בשנת 2017. בשנת 2019 הציגה טרפורם את הגרסה בתשלום בשם Terraform Enterprise עבור ארגונים גדולים.

לטראפורם יש ארבע פקודות עיקריות:
* terraform init או refresh
* terraform plan
* terraform apply
* terraform destroy

## קישורים חיצוניים
*  

## הערות שוליים

קטגוריה:הנדסת מערכות
קטגוריה:תוכנה חוצת פלטפורמות
קטגוריה:מחשוב ענן
האוניברסיטה הטכנית הצ'כית בפראג

**האוניברסיטה הטכנית הצ'כית בפראג** (בצ'כית: **České vysoké učení technické v Praze**; בראשי תיבות: **ČVUT**) היא אוניברסיטה ציבורית בפראג שבצ'כיה, אשר נוסדה בשנת 1707. נכון לשנת 2021, למדו במוסד כ-18,000 סטודנטים. האוניברסיטה הטכנית נחשבת לאחת מן הגדולות בצ'כיה, ולאחד מן המוסדות הטכניים הוותיקים ביותר במרכז אירופה. זוהי גם האוניברסיטה הטכנית הוותיקה ביותר שאינה צבאית באירופה.

האוניברסיטה הטכנית הצ'כית בפראג חברה בוועידת בתי הספר האירופיים לחינוך ומחקר הנדסי מתקדם.

## היסטוריה
האוניברסיטה הטכנית הוקמה כמכון לחינוך הנדסי בשנת 1707 על ידי הקיסר יוזף הראשון. המכון הפך לאוניברסיטה בשנת 1920.

בשנת 1955 הוקמה המחלקה להנדסה פיזיקלית ולחקר הגרעין. בשנת 1976 החלו לימודי האדריכלות.

## ארגון אקדמי
האוניברסיטה מאורגנת בשמונה פקולטות, חמישה מכוני מחקר ומרכזי לימוד ופיתוח נוספים: מרכז מחשוב ומידע, מרכז טכנולוגיה וחדשנות, מרכז המחקר למורשת תעשייתית, המרכז לרדיוכימיה וכימיה של קרינה וספרייה מרכזית. לאוניברסיטה יש גם בית הוצאה לאור. בשנת הלימודים 2022/2021 הציעה האוניברסיטה הטכנית בצ'כיה, 227 תוכניות לתואר בצ'כית ו-94 באנגלית.

### פקולטות
* הפקולטה להנדסה אזרחית (1707)
* הפקולטה להנדסת מכונות (1884)
* הפקולטה להנדסת חשמל (1950)
* הפקולטה להנדסה פיזיקלית ולחקר הגרעין (1955)
* הפקולטה לאדריכלות (1976)
* הפקולטה למדעי התחבורה (1993)
* הפקולטה להנדסה ביו-רפואית (2005)
*  (2009)

### מכוני מחקר
* מכון קלוקנר
* המכון ללימודים מתקדמים ע"ש מסריק
* המכון לחינוך גופני וספורט
* המרכז האוניברסיטאי למבנים חסכוניים באנרגיה
* המכון לפיזיקה ניסויית ויישומית
* 

## דירוגים בין-לאומיים
* דירוג שאנגחאי – מיקום 601–700 (2020).
* דירוג QS – מיקום 531–540 (2021).
* Times Higher Education – מיקום 601–800 (2021).

## קישורים חיצוניים

* 

קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:פראג: מבנים
קטגוריה:פראג: אוניברסיטאות ומכללות
קתרין טאי

**קתרין טאי** (באנגלית: **Katherine Tai**; נולדה ב-18 במרץ 1974) היא עורכת דין אמריקאית אשר כיהנה כנציבת הסחר של ארצות הברית. במרץ 2021 אישר הסנאט של ארצות הברית את מינויה לתפקיד נציבת הסחר ברוב של 98 תומכים.

## ביוגרפיה
טאי נולדה בקונטיקט וגדלה בוושינגטון הבירה. הוריה היגרו לארצות הברית מטאיוואן. באוניברסיטת ייל השלימה לימודי תואר ראשון בהיסטוריה, ובבית הספר למשפטים באוניברסיטת הרווארד השלימה לימודי תואר שני במשפטים. במשך שנתיים לימדה אנגלית באוניברסיטת סאן יאט-סן השוכנת בגואנגג'ואו שברפובליקה העממית של סין.

בין השנים 2011–2014 הייתה טאי יועצת ראשית לנציב הסחר האמריקאי לענייני אכיפת הסחר עם סין העממית, מלבד זאת עסקה גם בתחומים הקשורים לארגון הסחר העולמי. טאי מילאה תפקיד משמעותי במשא ומתן בעניין הסכם הסחר בין ארצות הברית, מקסיקו וקנדה (ה-USMCA).

בדצמבר 2020 הכריז ג'ו ביידן, נשיא ארצות הברית הנבחר כי בחר בטאי להיות נציבת הסחר האמריקאית בממשלו העתידי. לאחר שעברה בהצלחה שימועים בוועדת הכספים של הסנאט, אושר מינויה במליאת הסנאט ב-17 במרץ 2021.

## קישורים חיצוניים

## הערות שוליים

קטגוריה:אמריקאים ילידי קונטיקט
קטגוריה:הרטפורד: אישים
קטגוריה:עורכות דין אמריקאיות
קטגוריה:נציבי הסחר של ארצות הברית
קטגוריה:חברי הקבינט של ארצות הברית בממשל ג'ו ביידן
קטגוריה:בוגרות אוניברסיטת ייל
קטגוריה:בוגרות בית הספר למשפטים באוניברסיטת הרווארד
קטגוריה:אמריקאיות ממוצא טאיוואני
קטגוריה:בוגרי בית הספר למשפטים באוניברסיטת הרווארד
קטגוריה:אמריקאיות שנולדו ב-1974
קטגוריה:אמריקאים שנולדו ב-1974
יחידת הסיירות מג"ב ירושלים

**יחידת הסיירות של [[מג"ב ירושלים|משמר הגבול ירושלים]]** היא יחידה המורכבת מלוחמות מג"ב הפועלות בגזרת מחוז ירושלים של משטרת ישראל. היחידה פועלת במרכזה ובמערבה של העיר במשימות לביטחון תושבי ומבקרי העיר.

## משימות היחידה
משימותיה ומטרותיה של היחידה הן אבטחה, הרתעה, נוכחות, בולטות ויצירת תחושת ביטחון בציבור ושיטור במקומות עם ריכוזי קהל גדולים ורגישים, בפח"ע (פעילות חבלנית עוינת) ובפלילי. היחידה פועלת במשימות ביטחון שוטף גם בציר הרכבת הקלה ברחוב יפו בירושלים מאזור ממילא ועד לתחנה המרכזית של ירושלים ומסייעת באבטחת מוסדות שלטון כמו מעון ראש הממשלה, שגרירות ארצות הברית בישראל והקונסוליה האמריקאית.

[ממוזער|לוחמות יחידת הסיירות של מג"ב ירושלים על ציר הרכבת הקלה סמוך ל[שוק מחנה יהודה]]

## היסטוריה
בשנת 1996 בוצעו מספר פיגועי טרור נגד ישראלים ברחבי המדינה, בהם מספר פיגועים שהתרחשו בירושלים, אשר גבו מחיר של עשרות הרוגים. בעקבות גל הפיגועים הוחלט על תגבור נוסף למקומות הומי אדם והצבת חיילות בשירות המשטרה (חיב"ה) אשר יפעלו תחת אחריות משטרת ישראל.

עד שנת 2012 הסיירות היו חלק מארבע פלוגות מבצעיות כמחלקה אורגנית נפרדת בכל פלוגה. משימותיהן היו מחולקות על פי תאי שטח בהתאם לגזרות הפלוגות המבצעיות שבהן היו משרתות. בשנת 2012 הוקמה במג"ב ירושלים באופן רשמי יחידת הסיירות כיחידה עצמאית ואורגנית ככלל הפלוגות, המתבססת על לוחמות.

## הכשרה ושירות
ההכשרה אורכת כשמונה שבועות ונערכת בבית הספר החילי של משמר הגבול אשר ממוקם סמוך ליישוב בית חורון. ההכשרה כוללת למידת סמכויות תפקידי משטרה, מקצועות (אב"כ, קשר, חבלה, עזרה ראשונה ועוד), הכשרת ירי בתחום ביטחון פנים ובשטח פתוח, שדאות, תוכני חינוך הכוללים סיורים לאתרי מורשת והכנה לביצוע תפקיד הסיירת. בסיום ההכשרה מוסמכות השוטרות כרובאי 03 ומקבלות מדי משמר הגבול ותעודת שוטר.

משך השירות הוא שנתיים, אשר במהלכן קיימת אפשרות לצאת לקורסים מקצועיים כגון: מדריכי אימון גוף (מדא"ג), מדריכי קרב מגע (קמ"ג) וקורס חובשים.

קטגוריה:יחידות משמר הגבול
קטגוריה:מחוז ירושלים (משטרה)
אוניברסיטת טוונטה

**אוניברסיטת טוונטה** (בהולנדית: **Universiteit Twente**) היא אוניברסיטה ציבורית, שממוקמת באנסחדה בהולנד, אשר נוסדה בשנת 1961. נכון לשנת 2020, למדו באוניברסיטה כ-12,544 סטודנטים.

האוניברסיטה מעורבת ב (CESAER).

## מבנה
לאוניברסיטה חמש פקולטות:
* מדעי ההתנהגות, הניהול והחברה (BMS) – תקשורת, פסיכולוגיה, מנהל ציבורי, מדע וטכנולוגיה חינוכיים, לימודי אירופה, ניהול סביבת וניהול סיכונים.
* טכנולוגיה הנדסית (ET) – הנדסת מכונות, הנדסה אזרחית, הנדסה תעשייתית וייצור אנרגיה בת קיימא.
* הנדסת חשמל, מתמטיקה ומדעי המחשב (EEMCS) – הנדסת חשמל, מתמטיקה שימושית, חקר האינטרנט ומדעי המחשב.
* מדע וטכנולוגיה (ST) – הנדסה כימית, פיזיקה יישומית, הנדסה ביו-רפואית, מדעי הבריאות, טכנולוגיה מתקדמת וננוטכנולוגיה.
* הפקולטה לגאוגרפיה ומדעי כדור הארץ (ITC) – הנדסה מרחבית, קרטוגרפיה.

## דירוגים בין-לאומיים
* דירוג שאנגחאי – 401–500 (2024)
* דירוג Times Higher Education – מקום 184 (2024)
* דירוג QS לאוניברסיטאות – 210 (2024)

## קישורים חיצוניים

* 

טוונטה
טוונטה
קטגוריה:אנסחדה
הבעיה שכולנו חיים איתה

[ממוזער|250px|מרשלים מלווים את הילדה ה[אפרו-אמריקאים|אפרו-אמריקאית רובי ברידג'ס בדרכה חזרה מבית הספר היסודי ע"ש ויליאם פרנץ בניו אורלינס, 14 בנובמבר 1960]]
**הבעיה שכולנו חיים איתה** (באנגלית: **The Problem We All Live With**) הוא ציור מעשה ידי האמן האמריקאי נורמן רוקוול משנת 1964. בציור נראית ילדה קטנה הולכת לבית הספר, מוקפת בארבעה נציגים של שלטון החוק, שניים מקדימה ושניים מאחור. ברקע נראה קיר מלוכלך מעגבניות שהושלכו לעבר הילדה בת השש, בדרכה לכיתה א'. הציור, המוצג במוזיאון ע"ש נורמן רוקוול בסטוקברידג' שבמסצ'וסטס, נחשב לדימוי אייקוני של התנועה האפרו-אמריקאית לזכויות האזרח.

הציור, שמן על בד בגובה  וברוחב , מבוסס על סצנה מציאותית. הוא מתאר את רובי ברידג'ס, ילדה אפרו-אמריקאית בת שש, בדרכה לבית הספר היסודי ע"ש ויליאם פרנץ – בית ספר ציבורי שכל תלמידיו לבנים – ב-14 בנובמבר 1960, במהלך משבר האינטגרציה בבתי הספר בניו אורלינס (על רקע פסק דין בראון נגד מועצת החינוך). בגלל איומים על חייה, היא מלווה בארבעה סגני מרשלים; הציור ממוסגר כך שראשיהם נחתכים בכתפיים. הילדה חולפת על פני קיר שהושחת בגרפיטי גזעני: על הקיר נכתבה המילה Nigger (כינוי גנאי אתני המופנה בדרך כלל כלפי אנשים שחורים, בעיקר אפרו-אמריקאים) והאותיות "KKK". בתמונה נראית גם עגבנייה מרוסקת ומנותצת שנזרקה על הקיר. המפגינים הלבנים אינם נראים לעין, שכן הצופה מביט בזירה מנקודת מבטם.

## היסטוריה
הציור פורסם במקור כתמונת אמצע ב-14 בינואר 1964 במגזין "לוק". רוקוול סיים את חוזהו בעיתון "הסאטרדיי איבנינג פוסט" בשנה הקודמת בגלל תסכול מהגבולות שהמגזין הציב לביטוי הנושאים הפוליטיים והחברתיים שאותם ביקש לצייר. המגזין "לוק" הציע לו חירות אמנותית לנושאים החברתיים שבהם הביע עניין, כולל זכויות אזרח ושילוב גזעי. רוקוול בחן נושאים דומים בציוריו כמו ציורו "צדק דרומי" (רצח במיסיסיפי) ו-"הילדים החדשים בשכונה" ; ציוריו אלה והציור "הבעיה שכולנו חיים איתה" מציבים אנשים אפרו אמריקאים במרכז, כגיבורים יחידים, במקום כמשקיפים, כחלק מסצנות קבוצתיות, או בתפקידי עבדים. כמו הציור "הילדים החדשים בשכונה", הציור "הבעיה שכולנו חיים איתה" מתאר גיבורה ילדה שחורה. כמו הציור "צדק דרומי", רוקוול השתמש בניגודים חזקים בהירים-כהים כדי לקדם את הנושא הגזעי דרך הציור.

בעוד שנושא הציור היה בהשראת רובי ברידג'ס, רוקוול השתמש בנערה מקומית, לינדה גאן, כמודל לציורו. הוא נעזר גם בבת דודתה, אניטה גאן. את אחד מהמרשלים דגמן לציור ויליאם אובנהין.

לאחר פרסום העבודה קיבל רוקוול מכתבי נאצה רבים שבהם הואשם "בבגידה בגזע הלבן".

## מורשת
על פי הצעת רובי ברידג'ס, הנשיא ברק אובמה תלה את הציור בבית הלבן, במסדרון מחוץ לחדר הסגלגל, מיולי עד אוקטובר 2011. ההיסטוריון לאמנות ויליאם קלוס כתב, "מילת ה-N שם [=Nigger] – בהחלט עוצרת אותך. יש סיבה מציאותית לציור הגרפיטי כמטושטש, [אבל] זה גם ממש באמצע הציור. זהו ציור שלא ניתן היה לתלות ולו לזמן קצר במרחבים הציבוריים [של הבית הלבן]. אני די בטוח בזה".

הציור שימש את עורך דינו של או. ג'יי. סימפסון במהלך משפטו. העו"ד ג'וני קוקראן קיווה לעורר את אהדתם של המושבעים, שהיו בעיקר שחורים, בכך שהוא כלל "משהו שמתאר את ההיסטוריה האפרו-אמריקאית".

## קישורים חיצוניים

## הערות שוליים

קטגוריה:נורמן רוקוול
קטגוריה:ארצות הברית: הפרדה גזעית
קטגוריה:ארצות הברית: התנועה לזכויות האזרח
קטגוריה:ציור אמריקאי
קטגוריה:ציור ריאליסטי
קטגוריה:ציורים משנות ה-1960
קטגוריה:ילדים בציור
מוזיקת דריל

**מוזיקת דריל** (באנגלית: **Drill music**) היא תת-ז'אנר של מוזיקת היפ הופ שמקורה בצפון שיקגו בתחילת העשור השני של המאה ה-21. הסגנון מאופיין בתוכנו הלירי האפל, האלים והניהליסטי שלו והקצב המושפע ממוזיקת טראפ.

דריל התקדם למיינסטרים האמריקאי באמצע 2012, בעקבות הצלחתם של ראפרים ומפיקים כגון יאנג צ'ופ , צ'יף קיף, ליל דורק, פרדו סנטנה , SD וליל ריס , להם היו מעריצים מקומיים רבים ונוכחות משמעותית באינטרנט. תשומת הלב התקשורתית והחתמתם של מוזיקאי דריל בחברות תקליטים קרו לאחר מכן. אמנים מהז'אנר צוינו לשבח בזכות סגנון הליריקה שלהם וההתאגדות שלהם עם תוכן לירי על פשע בשיקגו.

תת-ז'אנר אזורי, דריל בריטי , התפתח בלונדון, במיוחד באזור בריקסטון, החל משנת 2012. הדריל הבריטי עלה לגדולה באמצע העשור השני של המאה ה-21 והשפיע על התפתחות סצנות אזוריות אחרות באזורים שונים, כגון אוסטרליה, צרפת, אירלנד וניו יורק.

## הערות שוליים

קטגוריה:היפ הופ
קטגוריה:מוזיקה בריטית
קטגוריה:מוזיקה שחורה
קטגוריה:סגנונות מוזיקליים
קטגוריה:שנות ה-2010 במוזיקה
קטגוריה:שיקגו: מוזיקה
אדווין ואלרו

**אדווין ואלרו** (בספרדית: **Edwin Valero**; ) היה מתאגרף מקצועי ונצואלי, שהתחרה בין השנים 2002–2010. ואלרו היה אלוף העולם בלתי מנוצח בשתי קטגוריות משקל, לאחר שהחזיק בתואר משקל הנוצה של WBA בין השנים 2006 ל-2008 ובתואר ה-WBC במשקל קל בין השנים 2009 ל-2010. עם סגנון לחימה אגרסיבי ביותר וכוח חבטות יוצא דופן, ואלרו נותר האלוף היחיד לאורך 30 השנים של ה-WBC שזכה בכל קרב בקריירה שלו בנוקאאוט. בשנת 2010 התאבד ואלרו בכלא לאחר שנעצר בחשד לרצח אשתו.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספורטאים ונצואלים
קטגוריה:אלופי עולם באגרוף - משקל קל
קטגוריה:מתאבדים: ספורטאים
קטגוריה:מתאבדים: חשודים בפלילים
קטגוריה:ונצואלים שנולדו ב-1981
קטגוריה:ונצואלים שנפטרו ב-2010
פורשה 992

**פורשה 992** (באנגלית: **Porsche 992**) הוא הדור השמיני של מכונית הספורט פורשה 911, שהוצג ב-27 בנובמבר 2018. בהשוואה לקודמו, פורשה 992 הוא רחב יותר ב- ומשתמש כעת בלוחות גוף מאלומיניום.

## אבזור
אבזור סטנדרטי כולל מסך צג בגודל 10.9 אינץ' עם מערכת ניהול תקשורת של פורשה (PCM) וניווט, תיבת הילוכים PDK בעלת 8 הילוכים ומערכות סיוע לנהג. הילוכים 8 אוטומטי ו-7 ידני.ממוזער| פנים|235x235 פיקסלים

## דגמים
### קאררה, קאררה 4, קאררה S וקררה 4S
הדגמים הראשונים שהופיעו בנובמבר 2018 בשושלת 992 היו קאררה S ו-קאררה 4S, שהוצגו בתערוכת הרכב בלוס אנג'לס ב-2018.

קובץ:2020 Porsche 911 Carrera S Automatic Convertible 3.0 Rear.jpg|911 קאררה S קבריולה
קובץ:2019 Porsche 911 Carrera S S-A 3.0 Rear.jpg|911 קאררה S קופה
קובץ:2020 Porsche 911 Carrera 4S Cabriolet in Grey, rear left.jpg|911 קאררה 4S קבריולה
קובץ:Porsche 992 Carrera 4S IMG 2942.jpg|911 קאררה 4S קופה

ממוזער| פורשה 992 Targa 4S

### Targa 4 ו-Targa 4S
מנוע טווין-טורבו שמספק כ-444 כ"ס, 8 הילוכים אוטומטי או 7 ידני, ה- Targa 4 מצויד בדיסקים של 330 מ"מ בעוד של- Targa 4S יש דיסקים גדולים יותר של 350 מ"מ.

### טורבו וטורבו S
ממוזער| 911 טורבו קופה|219x219 פיקסלים
ממוזער| 911 טורבו S קופה
הוצג במרץ 2020, ל-פורשה 992 טורבו S יש מנוע כפול טורבו שמספק 650 כ"ס המנוע מבוסס על יחידת ה-3.0 ליטר שנמצאה בדגמי קאררה. המכונית יכולה להאיץ מ-0 עד 100 קמ"ש בתוך 2.5 שניות ומהירותה המרבית היא 330 קמ"ש.

## מנועים

## ביצועים והילוכים

## ראו גם

* פורשה

* פורשה 911

* פורשה 991

* פורשה 911 GT2 RS

## קישורים חיצוניים

* 

## הערות שוליים

992
קטגוריה:מכוניות קבריולה
קטגוריה:מכוניות קופה
קטגוריה:מכוניות ספורט
קטגוריה:דגמי מכוניות שהושקו ב-2019
קטגוריה:כלי רכב מנוע אחורי
קטגוריה:כלי רכב גרמניים
אוניברסיטת נאנג'ינג

**אוניברסיטת נאנג'ינג** (במנדרינית: **南京大学**) היא אוניברסיטה ציבורית, הממוקמת בנאנג'ינג שברפובליקה העממית של סין, אשר הוקמה בשנת 1902. נכון לשנת 2020, לומדים באוניברסיטה כ-26,000 סטודנטים.

האוניברסיטה חברה בארגונים אקדמאיים רבים, ובהם התאגדות אוניברסיטאות האוקיינוס השקט, איגוד אוניברסיטאות המחקר במזרח אסיה, ברית אוניברסיטאות דלתא של יאנגצה  וליגת C9.

## דירוגים בין-לאומיים
* דירוג שאנגחאי – מקום 96 (2023)
* דירוג Times Higher Education – מקום 73 (2024)
* דירוג QS לאוניברסיטאות – מקום 145 (2024)

## קישורים חיצוניים

* 

נאנג'ינג
נאנג'ינג
קטגוריה:נאנג'ינג
נאנג'ינג
נאנג'ינג